nahid-hub/BLUGE-bengali-wikipedia-section-title-prediction huggingface dataset:
যুদ্ধের শেষের দিকে ব্রিটিশ সরকার আর প্রয়োজন মনে না করায় ১৯৪৫ সালের ৮ অক্টোবর তারিখে এটিকে ভেঙ্গে দেয়।

পরের বছর সিদ্ধান্ত নেয়া হয়েছিল যে দীর্ঘমেয়াদী গভীর অনুপ্রবেশ সক্ষম কমান্ডো ইউনিটের প্রয়োজন এবং একটি নতুন এসএএস রেজিমেন্ট টেরিটরিয়াল আর্মির অংশ হিসাবে পুনরুত্থান করা হয়। পরিশেষে, ১৮৬০ সালে উত্থাপিত শিল্পী রাইফেলসের সদর দফতর ইউস্টনস্থ ডিউকস রোডে স্থাপন করে ১৯৪৭ সালের ১লা জানুয়ারি তারিখ অনুসারে ২১ তম এসএএস রেজিমেন্ট (ভি) কে এসএএস ম্যান্টেল হিসাবে গ্রহণ করেন।

সঠিক অনুচ্ছেদ শিরোনাম কোনটি?
titleA. যুদ্ধোত্তর
titleB. অন্যান্য বিশেষ বাহিনীর উপর প্রভাব
titleC. অপারেশনাল কমান্ড
titleD. নিয়োগ, বাছাই এবং প্রশিক্ষণ
উত্তর: titleA
তিনি একজন প্রসিদ্ধ ইতিহাসবিদ হওয়া সত্ত্বেও বহু ইসলামী বিশেষজ্ঞদের নিকট গ্রহণ যোগ্য ছিলেন না ।

ইমাম শাফেয়ী বলেন- ‘ওয়াকিদির সকল রচনা মিথ্যায় ভরপুর,সে মদিনার সাত জালিয়াতের একজন ।

ইমাম আবু দাউদ বলেন- ‘আমি ওয়াকিদীর নির্ভরতায় কোনো হাদিস বর্ণনা করি না । সে জাল হাদিসের কারিগর’।

ইবনে হাজার আসকালানি (র) বলেন ‘অসীম জ্ঞানের অধিকারী হওয়া সত্বেও ওয়াকিদি পরিত্যক্ত’।

ইমাম আহমদ ইবনে হাম্বল (রহ.), ইমাম নূমায়ের (রহ.), ইমাম দাহাবী (রহ.) প্রমুখ মনিষী ওয়াকিদীকে মিথ্যুক বলেছেন ।

সঠিক অনুচ্ছেদ শিরোনাম কোনটি?
titleA. বইসমূহ
titleB. মৃত্যু
titleC. সমালোচনা
titleD. ইতিহাস চর্চা
উত্তর: titleC
১৬এ মা সারদামণি সরণি তে অবস্থিত ভগিনী নিবেদিতার এই ঐতিহাসিক বাসস্থানটি ২০০৫ সালে কলকাতা পৌরসংস্থা হেরিটেজ ভবন হিসাবে চিন্তিত করে । এরপর ১৬ মার্চ, ২০১৩ পশ্চিম বাংলার তৎকালীন তৃণমূল কংগ্রেস সরকার এই বাসভবনকে অধিগ্রহণ করে রামকৃষ্ণ সারদা মিশনকে সমর্পণ করে । এরপর ভারতীয় পুরাতত্ব সর্বেক্ষণকে এই বাড়িটি সংরক্ষণের দায়িত্ব দেওয়া হয় । বর্তমানে সেই সংরক্ষণের কাজ অনেকটাই সম্পূর্ণ হয়েছে ।

সঠিক অনুচ্ছেদ শিরোনাম কোনটি?
titleA. সংস্কার
titleB. স্বামী বিবেকানন্দের ব্রাহ্ম বন্ধুদের চায়ের নিমন্ত্রণ
titleC. ভগিনী নিবেদিতার বসবাসের সূচনা
titleD. বিবরণ
উত্তর: titleA
আইনগতভাবে, ইউরোপীয় কেন্দ্রীয় ব্যাংক এবং ইউরোজোন দেশসমূহের কেন্দ্রীয় ব্যাংক উভয়ই ৭টি বিভিন্ন ইউরো ব্যাংকনোট জারি করার অধিকার আছে। বাস্তবে, শুধুমাত্র জোনের জাতীয় কেন্দ্রীয় ব্যাংক ইউরো ব্যাংকনোট শারীরিকভাবে জারি এবং প্রত্যাহার করতে পারে। ইউরোপীয় কেন্দ্রীয় ব্যাংক ক্যাশ অফিস নেই এবং কোন ক্যাশ অপারেশন জড়িত নয়।

সঠিক অনুচ্ছেদ শিরোনাম কোনটি?
titleA. প্রচলন
titleB. ইতিহাস
titleC. পরিবর্তন সময়সীমা
titleD. আইনগত তথ্য
উত্তর: titleD
একটি সফল অভ্যুত্থানে তার পিতার ক্ষমতাচ্যুতির পর কাবুস ১৯৭০ সালের ২৩ জুলাই ক্ষমতালাভ করেন। তিনি ঘোষণা করেন যে রাষ্ট্রকে আর মাস্কাট ও ওমান নামে ডাকা হবে না। রাষ্ট্রীয় একতার জন্য এর পরিবর্তে রাষ্ট্রের নাম ওমান সালতানাত রাখা হয়।

সুলতান হওয়ার পর কাবুস দক্ষিণ ইয়েমেনের সশস্ত্র কমিউনিস্ট অভ্যুত্থানের কারণে সমস্যাগ্রস্ত হন। ইরানের শাহ মোহাম্মদ রেজা পাহলভী, জর্ডানের বাদশাহ হুসাইন বিন তালাল, ব্রিটিশ স্পেশাল ফোর্সেস ও ব্রিটিশ বিমানবাহিনীর সহায়তা বিদ্রোহীদের পরাজিত করা হয়।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. মৃত্যু
titleC. ক্ষমতায় উত্থান
titleD. উত্তরসুরি
উত্তর: titleC
প্রশান্ত মহাসাগরীয় উপকূল বরাবর বিস্তৃত তোওকাই অঞ্চল হল এক সংকীর্ণ ভূভাগ যা মাঝে মাঝে খাড়া ঢাল বিশিষ্ট সমুদ্র-সংলগ্ন পাহাড় দ্বারা বিচ্ছিন্ন।

তোকুগাওয়া যুগ (১৬০০-১৮৬৭) থেকে তোকিও, কিয়োতো ও ওসাকা নগরের মধ্যে যোগাযোগ রক্ষা করার জন্য এই স্থান গুরুত্বপূর্ণ হয়ে ওঠে। জাপানের অন্যতম প্রাচীনতম ও গুরুত্বপূর্ণ সড়ক তোওকাইদোও এই অঞ্চলের মধ্য দিয়ে তোকিও (তৎকালীন নাম এদো) ও জাপানের পুরোনো রাজধানী কিয়োতোর মধ্যে সংযোগ রক্ষা করত। বিংশ শতাব্দীতে এই অঞ্চল জাপানের নতুন সুপার-এক্সপ্রেস মহাসড়ক ও দ্রুতগতি রেল যোগাযোগ ব্যবস্থার প্রধান রুট হয়ে ওঠে। এই অংশ আইচি, মিয়ে, শিযুওকা এবং দক্ষিণ গিফু প্রশাসনিক অঞ্চলের সমন্বয়ে গঠিত।

সংকীর্ণ করিডোর অংশে বেশ কিছু পলিগঠিত সমভূমি দেখা যায়। মৃদু জলবায়ু, একাধিক মহানগরের কাছাকাছি অবস্থান এবং দ্রুত ও উন্নত পরিবহন ব্যবস্থার সুবিধের জন্য অঞ্চলটি উদ্যানপালন ও বে-মরসুমী সবজি চাষের ক্ষেত্রে অগ্রগতি দেখিয়েছে। উচ্চভূমি তথা পাহাড়ি অংশের প্রায় পুরোটাই মান্দারিন কমলালেবু ও চা চাষের জন্য ব্যবহৃত হয়। ইসে উপসাগরের তীরে অবস্থিত নাগোয়্যা হল লৌহ-ইস্পাত ও ভারী যন্ত্রাংশ নির্মাণ শিল্পের অন্যতম মুখ্য কেন্দ্র। এছাড়া অন্যান্য ক্ষুদ্র কিন্তু গুরুত্বপূর্ণ শিল্পাঞ্চলও এই করিডোর অংশে বর্তমান। তোওকাই উপাঞ্চলের পশ্চিম অংশে অবস্থিত নোওবি সমভূমিতে সপ্তম শতাব্দীতে ধান চাষের নিদর্শন পাওয়া গেছে।

সঠিক অনুচ্ছেদ শিরোনাম কোনটি?
titleA. কোওশিন্‌এৎসু
titleB. চুউকিও
titleC. তোওকাই
titleD. উপাঞ্চল
উত্তর: titleC
অণ্ডাল -এর মধ্যে অবস্থিত। আসানসোল-দুর্গাপুর অঞ্চল ল্যাটেরাইট মৃত্তিকাতে গঠিত। - এই অঞ্চল দুটি শক্তিশালী নদী দামোদর এবং অজয়ের মাঝে অবস্থিত। এ অঞ্চলে নদী দুটি একে অপরের সাথে সমান্তরালভাবে প্রবাহিত হয় - দুটি নদীর মাঝখানে দূরত্ব প্রায় ৩০ কিলোমিটার। যুগে যুগে অঞ্চলটি ব্যাপকভাবে বনভূমি দ্বারা আবৃত ছিল এবং লুণ্ঠনকারী ও ডাকাতদের মুক্ত অঞ্চল ছিল। অষ্টাদশ শতাব্দীতে কয়লা আবিষ্কারের ফলে এই অঞ্চলটি শিল্পায়নের দিকে পরিচালিত হয় এবং বেশিরভাগ বন কেটে পরিষ্কার করা হয়েছে।

প্রায় ৩৫ কিলোমিটার দীর্ঘ একটি ছোট প্রবাহ (নদী) জামুরিয়া অঞ্চলের ইকড়ার কাছে উৎপন্ন হয়, যা তোপসি ও অণ্ডাল পেরিয়ে ওয়ারিয়ার নিকটে দামোদর নদে মিলিত হয়।
সঠিক অনুচ্ছেদ শিরোনাম কোনটি?
titleA. সড়ক
titleB. রেল
titleC. অবস্থান
titleD. শিক্ষা
উত্তর: titleC
১৯৪২ সালের ৩০ আগস্ট কলকাতায় আজাদ পত্রিকার কার্যালয়ে অনুষ্ঠিত এক সভায় বাঙালি মুসলিম নেতাকর্মীরা সাংস্কৃতিক ও মেধাগত দিক থেকে একক মুসলিম রাষ্ট্রের ধারণাকে সমর্থন করার একটি মঞ্চ হিসাবে পূর্ব পাকিস্তান রেনেসাঁ সোসাইটি গঠনের সিদ্ধান্ত নিয়েছিলেন। সোসাইটির পক্ষ থেকে নিয়মিত সাপ্তাহিক সভা আয়োজন করা হত এবং সেখানে বিভিন্ন বিষয় উপস্থাপন ও সেগুলি নিয়ে আলোচনা করা হত। সোসাইটি গঠনের মূল ভিত্তি ইসলাম হওয়া সত্ত্বেও সভাগুলি যে কেবল মুসলমানদেরই জন্য এমন কোন বাধ্যবাধকতা ছিল না। তেমনি একটি সভায় মনবেন্দ্রনাথ রায় "পাকিস্তান ও গণতন্ত্রের" বিষয়ে একটি ভাষণ দিয়েছিলে। এতে তিনি ভারতীয় মুসলমানদের জন্য স্ব-শাসনের আবশ্যকতা তুলে ধরেছিলেন। ১৯৪৪ সালের সেপ্টেম্বর মাসে মুজিবুর রহমান খান, অর্থনীতিবিদ এম সাদেকের সঙ্গে যৌথভাবে "পূর্ব পাকিস্তান: এর জনসংখ্যা, সীমানা ও অর্থনীতি" শীর্ষক একটি পুস্তিকা প্রকাশ করেন যেখানে ভবিষ্যৎ পূর্ব পাকিস্তানের সরকারব্যবস্থা, অর্থনীতি, জনসংখ্যা, ভৌগলিক সীমানা এবং নিরাপত্তা প্রভৃতি বিষয়বস্তু সম্পর্কে আলোচনা করা হয়।

১৯৪৪ সালের জুলাই মাসে কলকাতার ইসলামিয়া কলেজে সোসাইটির প্রথম পরিষদ গঠন করা হয়। উদ্বোধনী অনুষ্ঠানে উপস্থিতদের মধ্যে ছিলেন খাজা নাজিমুদ্দিন, হোসেন শহীদ সোহ্‌রাওয়ার্দী, হাসান সোহরাওয়ার্দী, নুরুল আমিন, মোহাম্মদ আকরাম খান, একে ফজলুল হক, আবুল কাসেম, মৌলভি তমিজউদ্দিন খান, শাহাদাত হোসেন, গোলাম মোস্তফা, এস ওয়াজিদ আলী, আবু জাফর শামসুদ্দিন, আবুল হুসেন, গোলাম কুদ্দুস, সুভাষ মুখোপাধ্যায়, গোপাল হালদার প্রমুখ।

সঠিক অনুচ্ছেদ শিরোনাম কোনটি?
titleA. আদর্শগত ভিন্নতা
titleB. ইতিহাস
titleC. প্রতিষ্ঠা
titleD. পরিণাম
উত্তর: titleC
আশির দশকের শুরুর দিকে ডে-লুইস মঞ্চ এবং টেলিভিশন উভয় মাধ্যমেই কাজ করতেন। বিবিসির জন্যে তখন তিনি দুটি নাটকে অভিনয় করেন। একটি ছিলো "ফ্রস্ট ইন মে", যেখানে তিনি একজন পুরুষত্বহীনের ভূমিকায় অভিনয় করেন এবং অপর নাটকটি ছিলো "হাউ মেনি মাইলস টু ব্যাবিলন?" এখানে তিনি অভিনয় করেন একজন দ্বিতীয় বিশ্বযুদ্ধকালীন সেনা কর্মকর্তার চরিত্রে। চলচ্চিত্রে তার অভিষেকের এগারো বছর পর, ডে-লুইস "গান্ধী" (১৯৮২) চলচ্চিত্রে অভিনয়ের মাধ্যমে তার নিয়মিত চলচ্চিত্রাভিনয় শুরু করেন। এখানে তার চরিত্রের নাম ছিলো কলিন।
সঠিক অনুচ্ছেদ শিরোনাম কোনটি?
titleA. ২০০০-এর দশক
titleB. চলচ্চিত্র, পুরস্কার ও মনোনয়সমূহ
titleC. ১৯৮০-এর দশক
titleD. ১৯৯০-এর দশক
উত্তর: titleC
১৯৫০-৫১ মৌসুম থেকে ১৯৬১-৬২ মৌসুম পর্যন্ত সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে প্রতিনিধিত্ব করেন। ১৯৫২-৫৩ মৌসুমে ডুনেডিনে ওতাগোর বিপক্ষে নবম উইকেট জুটিতে হ্যারি কেভকে সাথে নিয়ে ২৩৯ রান তুলেন। তন্মধ্যে, দশ নম্বের ব্যাটিংয়ে নেমে লেগাট অপরাজিত ছিলেন ১৪২ রানে। এটিই প্রথম-শ্রেণীর ক্রিকেটে তার প্রথম অর্ধ-শতক ছিল। পরবর্তী অর্ধ-শতকটি করেছিলেন ১৯৫৮-৫৯ মৌসুমে। এ ইনিংসের কল্যাণে ১৯৫২-৫৩ মৌসুমে ৫৩.০০ গড়ে ২১২ রান তুলেছিলেন। এছাড়াও, ৪০.১৪ গড়ে ৭ উইকেট পেয়েছিলেন।

১৯৫৯-৬০ মৌসুমে ক্যান্টারবারির বিপক্ষে ১১৫ রানের মনোজ্ঞ শতরানের ইনিংস খেলেন। একই দলের বিপক্ষে ১৯৬১-৬২ মৌসুমে নিজস্ব সেরা বোলিং পরিসংখ্যান ৫/৬০ গড়েন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. আন্তর্জাতিক ক্রিকেট
titleC. হক কাপ
titleD. প্রথম-শ্রেণীর ক্রিকেট
উত্তর: titleD
ফাইলেরিয়া নামক গোল কৃমির জীবন চক্রকে পাঁচটি ধাপে ভাগ করা যায়। মানবদেহের ভেতর নর ও নারী ফাইলেরিয়ার মিলনের পর হাজার হাজার মাইক্রোফাইলেরিয়ার জন্ম হয়। মশা যখন রক্ত পান করে তখন এগুলো মশার পেটে চলে যায়। মশার ভেতর এরা খোলস পালটায় এবং লার্ভায় পরিণত হয়। সেই মশা যখন আবার মানুষের রক্ত খেতে যায় তখন লার্ভাগুলো মানবদেহে প্রবেশ করে। পরবর্তী এক বছরে সেই লার্ভাগুলো আরো দুইবার খোলস পালটিয়ে দুটি ধাপ অতিক্রম করে এবং পূর্নতা প্রাপ্ত হয়। 

এরা লসিকা নালী ও গ্রন্থিতে বাসা বাঁধে এবং লসিকা প্রবাহ বাধাগ্রস্ত করে; ফলে শরীরের আক্রান্ত অংশে লসিকে জমে গিয়ে ফুলে যায়। এটাই গোদ রোগ। মাইক্রো ফাইলেরিয়াগুলো মানুষের রক্তে ভেসে চলে।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. লক্ষণ সমূহ
titleC. প্রতিরোধ ও প্রতিকার
titleD. ফাইলেরিয়ার জীবন চক্র
উত্তর: titleD
দুটি ধরনের উষ্ণপ্রস্রবণ রয়েছে: ফাউন্টেন উষ্ণপ্রস্রবণ যার পানি জলাধার থেকে, সাধারণত তীব্র এমনকি প্রবল বিস্ফোরণের মাধ্যমে বের হয়; এবং শঙ্কু উষ্ণপ্রস্রবণ যা শঙ্কু বা সিলিকাস সিন্টার (গেসেরাইট সহ) এর ঢিবি দিয়ে, সাধারণত কয়েক সেকেন্ড থেকে কয়েক মিনিট পর্যন্ত টানা ফিনকি দিয়ে বের হয়। ইয়েলোস্টোন ন্যাশনাল পার্কের সম্ভবত সবচেয়ে সুপরিচিত উষ্ণপ্রস্রবণ, ওল্ড ফেইথফুল হল একটি শঙ্কু উষ্ণপ্রস্রবণ। পৃথিবীর সবচেয়ে উচু পূর্বাভাসযোগ্য উষ্ণপ্রস্রবণ গ্র্যান্ড গেইসার (যদিও আইসল্যান্ডের উষ্ণপ্রস্রবণ বেশি উচু, ওটি পূর্বাভাসযোগ্য নয়), ইয়েলোস্টোন ন্যাশনাল পার্কে একটি ফাউন্টেন উষ্ণপ্রস্রবণের উদাহরণ। [9]

বিশ্বের অনেক আগ্নেয়গিরির এলাকা রয়েছে যেখানে উষ্ণ ঝর্ণা, মাড পট এবং ধূয়া নিঃসারক ফাটল রয়েছে, কিন্তু খুব অল্প সংখ্যক উষ্ণপ্রস্রবণ দেখা যায়। তার মূল কারণ হল উষ্ণপ্রস্রবণ তৈরি হতে হলে একাধিক ক্ষণস্থায়ী শক্তি তীব্রভাবে একযোগে থাকতে হবে। উদাহরণস্বরূপ, এমনকি যখন অন্যান্য প্রয়োজনীয় অবস্থা বিদ্যমান থাকেও, শিলা কাঠামোটি যদি ঢিলা হয়, তবে উদ্গিরণের ফলে প্রণালীগুলি ক্ষয়ে যাবে এবং দ্রুতগতিতে কোন নতুন উষ্ণপ্রস্রবণকে নষ্ট করে দেয়।

ফলস্বরূপ, বেশিরভাগ উষ্ণপ্রস্রবণ এমন জায়গায় তৈরি হয় যেখানে অগ্নিকুণ্ডের রাইওলাইট রয়েছে যা গরম জলের মধ্যে দ্রবীভূত হয় এবং খুব চিকন প্রণালীর অভ্যন্তরে সিলিকাস সিন্টার বা গিজারাইট নামক খনিজ পদার্থের প্রলেপ গঠন করে। সময়ের সাথে সাথে, এই প্রলেপ অভ্যন্তরের পাখর শক্তভাবে জুড়ে রেখে প্রণালীরগুলির প্রাচীরকে শক্তিশালী করে, উষ্ণপ্রস্রবণকে টিকে থাকতে সক্ষম করে, যা পূর্ববর্তী বিভাগে উল্লেখ করা হয়েছে।

উষ্ণপ্রস্রবণ ভঙ্গুর ঘটনা এবং যদি অবস্থার পরিবর্তন হয়, তারা নিষ্ক্রিয় বা বিলুপ্ত হয়ে যেতে পারে। অনেকে উষ্ণপ্রস্রবণ নষ্ট হয়ে গেছে কেবল তাদের মধ্যে ময়লা নিক্ষেপ করার ফলে, আবার কিছু উষ্ণপ্রস্রবণ ভূতাত্ত্বিক বিদ্যুৎকেন্দ্রের কারণে পানি কমে যাওয়ায় উদ্গিরণ বন্ধ করেছে। যাইহোক, আইসল্যান্ডের উষ্ণপ্রস্রবণগুলো কিছু সময় নিষ্ক্রিয় খাকে এবং পরে কিছু সময় সষ্ক্রিয় হয়। দীর্ঘকাল নিষ্ক্রিয় থাকলে, পানিতে সার্ফ্যাক্টান্টকে যোগ করে কখনও কখনও কৃত্রিমভাবে উদ্গিরণ করা হয়-প্রায়শ কোন বিশেষ উপলক্ষ্যে।

সঠিক অনুচ্ছেদ শিরোনাম কোনটি?
titleA. সাধারণ শ্রেণীকরণ
titleB. মুখ্য উষ্ণপ্রস্রবণের ক্ষেত্র এবং তাদের অবস্থান
titleC. উষ্ণপ্রস্রবণের উপত্যকা, রাশিয়া
titleD. চিরস্থায়ী স্পাউটার
উত্তর: titleA
রাজশাহী কলেজের প্রসিদ্ধির অন্যতম কারণ হলো এর গ্রন্থাগার যাতে পুরাতন মূল্যবান ও সাম্প্রতিক সংষ্করনের বই, জার্নাল এবং সাময়িকির প্রাচুর্য রয়েছে এবং এটি আন্তর্জাতিক খ্যাত মুদ্রিত তথ্য প্রাপ্তির নির্ভরযোগ্য উৎস। কলেজ লাইব্রেরীতে অনেক দূর্লভ বই, গেজেট, এনসাইক্লোপিডিয়া এবং পাণ্ডুলিপি রয়েছে এবং প্রাচীন পাণ্ডুলিপির অনেকগুলিই পুঁথি-তে সমৃদ্ধ। বর্তমানে (১৩/০২/২০১৩) কলেজ লাইব্রেরীতে বইয়ের সংখ্যা মোট ৭৭,৯৪৯। গ্রন্থাগারটি কলেজের প্রশাসন ভবনের পশ্চিমে অবস্থিত । 

সঠিক অনুচ্ছেদ শিরোনাম কোনটি?
titleA. অবদান
titleB. ইতিহাস ও পটভূমি
titleC. গবেষণাগার
titleD. গ্রন্থাগার
উত্তর: titleD
বাংলার সামরিক ইতিহাসের মূল রাজা-মহারাজাদের সময় পর্যন্ত বিস্তৃত রয়েছে। সেসময় সেনাবাহিনীর প্রধানকে "সেনাপতি" বা "মহাসেনাপতি" নামে ডাকা হত। সেই সব সেনাবাহিনী গঠিত হত পদাতিক, অশ্বারোহী, যুদ্ধ হাতি আর যুদ্ধজাহাজ নিয়ে। বাংলায় মুসলমানদের আগমন আর "বাংলা সুলতানাত" এর প্রতিষ্ঠা সামরিক বাহিনীকে আরও শক্তিশালী করেছিল। সুলতানাতের একটি সুসজ্জিত ও সুশৃঙ্খল সেনাবাহিনী ছিল। মুঘল শাসনের সময় বাংলায় কামান ও গোলন্দাজ বাহিনীর প্রচলন হয়। ব্রিটিশ ঔপনিবেশিক শাসনের সময় বাংলা ছিল দক্ষিণ এশিয় অঞ্চলে ব্রিটিশদের শক্তির প্রতীক।  ১৭৫৭ সালে লর্ড ক্লাইভের নেতৃত্বাধীন ব্রিটিশ বাহিনী, নবাব সিরাজ-উদ-দৌলার নেতৃত্বাধীন ৫০০০০ সৈন্যের বাংলার সেনাবাহিনীকে পলাশীর প্রান্তরে পরাজিত করে।পরবর্তীতে একই ব্রিটিশ বাহিনী ১৭৬৪ সালে "বক্সারের যুদ্ধে" নবাব মীর কাসিমের নেতৃত্বাধীন বাংলার বাহিনীকে পরাজিত করে। ব্রিটিশরা বাংলায় "আর্মি অফ বেঙ্গল" প্রতিষ্ঠা করে যা পরবর্তীতে ১৮৯৫ সালে "ব্রিটিশ ভারতীয় সেনাবাহিনী"র অংশ হয়ে যায়। ব্রিটিশ ভারতের পশ্চিম অংশ ছিল পুলিশ এবং সেনা সংগ্রহের জন্য অগ্রগণ্য অঞ্চল। ১৮৫৭ সালের "সিপাহি বিদ্রোহের" পূর্বে অশ্বারোহী বাহিনী এবং বল্লমধারী সৈন্যদলের সবাই ছিল এই অঞ্চলের। বিদ্রোহের পর বেঙ্গল উপসর্গ-যুক্ত বিভিন্ন ইউনিটে, যেমন: বেঙ্গল স্যাপারস এবং বেঙ্গল ক্যাভালরি ইত্যাদি, বিহার, বানারসি, উত্তর প্রদেশ ইত্যাদি অবাঙ্গালি অঞ্চল থেকে নিয়োগ দেয়া হত কারণ এই অঞ্চলগুলো তখন "বেঙ্গল প্রেসিডেন্সি"র অধীনে ছিল। প্রথম বিশ্বযুদ্ধের সময় বাংলা থেকে সৈন্য সংগ্রহের জন্য "বেঙ্গলি পল্টন" প্রতিষ্ঠা করা হয়। ১৯১৬ সালে ব্রিটিশ সরকার বেঙ্গলি ডাবল কোম্পানি প্রতিষ্ঠা করে। এই সৈন্যদেরকে করাচিতে প্রশিক্ষণ দেয়া হত আর পরে বাগদাদে মোতায়েন করা হত। যুদ্ধ শেষে এই সৈন্যরা বাগদাদে ১৯১৯ সালের কুর্দি বিদ্রোহ দমনে সাহায্য করে।

দ্বিতীয় বিশ্বযুদ্ধের সময় ব্রিটিশ সামরিক বাহিনীর ইস্টার্ন কমান্ড "পাইওনিয়ার কোর" নামক একটি সহায়ক বাহিনী প্রতিষ্ঠা করে যারা ছিল কিছুটা প্রকৌশলী কিছুটা পদাতিক। এই বাহিনীর বেশিরভাগ সৈন্য সংগ্রহ করা হয়েছিল পূর্ব এবং পশ্চিম বাংলা থেকে। এই বাহিনী মূলত রাস্তাঘাট, বিমানঘাঁটি, প্রতিরক্ষা ব্যবস্থা ইত্যাদি নির্মাণের মাধ্যমে মূল বাহিনীকে সাহায্য করত। তবে প্রয়োজনে তারা পদাতিক হিসেবে জাপানের সাথে যুদ্ধও করত। এই বাহিনীকে বিভিন্ন কোম্পানিতে সংগঠিত করে ভারতীয় সেনাবাহিনীর বিভিন্ন রেজিমেন্টের সাথে সংযুক্ত করা হয়েছিল। ক্যাপ্টেন গনি ছিলেন একজন কোম্পানি কমান্ডার এবং তিনি বার্মা ফ্রন্টে তার বাহিনীকে নেতৃত্ব দিয়েছিলেন। যুদ্ধ শেষে পাইওনিয়ার কোরের সৈন্যরা ভারত ও জাপানের বিভিন্ন স্থানে সমবেত হয়ে বাড়ি ফেরার অপেক্ষায় ছিল। ১৯৪৬ সালে, জালনায় অবস্থিত পাইওনিয়ার কোর সেন্টারের তৎকালিন অ্যাডজুট্যান্ট এবং কোয়ার্টারমাস্টার ক্যাপ্টেন গনি পূর্ব বাংলার যুদ্ধফেরত পাইওনিয়ার কোরের সৈন্যদের নিয়ে একটি পদাতিক রেজিমেন্ট তৈরির ধারনা দেন এবং কেন্দ্রীয় কমান্ডের কাছে অনুমতি প্রার্থনা করেন। পরবর্তীতে ভারতে ব্রিটিশ শাসনের অবসান হয় এবং ভারত ও পাকিস্তান নামক নতুন দুই রাষ্ট্রের জন্ম হয়। পাকিস্তান সেনাবাহিনীর প্রধান "জেনারেল স্যার ফ্রাংক মেজারভি" এর অনুমতি পাওয়ার পর ক্যাপ্টেন গনি পূর্ববাংলার সৈন্যদের নিয়ে "বাঙালি পল্টন" গঠন করেন যা ছিল পরবর্তীতে গঠিত পদাতিক রেজিমেন্টের মূল ভিত্তি।

সঠিক অনুচ্ছেদ শিরোনাম কোনটি?
titleA. জুনিয়র কমিশন্ড অফিসার (জেসিও)
titleB. প্রারম্ভিক ইতিহাস
titleC. অভ্যুত্থান, বিদ্রোহ এবং হত্যাকাণ্ড
titleD. পদবিন্যাস
উত্তর: titleB
"সিটি লাইট্‌স" সফলতা অর্জন করলেও চ্যাপলিন সংলাপহীন আরেকটি চলচ্চিত্র নির্মাণ করবেন কিনা এ বিষয়ে নিশ্চিত ছিলেন না। সংলাপ তার চলচ্চিত্রে তেমন কাজে দেবে না, তিনি তার এই সিদ্ধান্তে অটল রইলেন, কিন্তু আবার তিনি সেকেলে রয়ে যাওয়ার ভয়েও ভীত ছিলেন। এই অনিশ্চয়তা স্বত্ত্বেও তিনি ১৯৩১ সালের শুরুর দিকে ছুটি কাটানোর সিদ্ধান্ত নেন এবং ১৬ মাস বিভিন্ন স্থানে ভ্রমণ করেন। তিনি তার আত্মজীবনীতে লিখেন যে লস অ্যাঞ্জেলেসে ফেরার পর তিনি দ্বিধান্বিত ছিলেন এবং তার কোন পরিকল্পনা ছিল না, এবং অশান্ত ও একাকীত্বের কারণে বিচার-বুদ্ধিহীন হয়ে পড়েন। তিনি কিছু সময় অবসর গ্রহণের কথাও ভাবেন এবং চীনে চলে যান।

চ্যাপলিনে একাকীত্ব কাটে যখন ১৯৩২ সালের জুলাইয়ে ২১ বছর বয়সী পলেট গডার্ডের সাথে তার সাক্ষাৎ হয় এবং তারা প্রেমের সম্পর্কে জড়ান। চ্যাপলিন নতুন কোন চলচ্চিত্র নির্মাণের জন্য প্রস্তুত ছিলেন না এবং তার ভ্রমণের উপর একটি ধারাবাহিক রচনা করতে থাকেন, যা ওম্যান্‌স হোম কম্প্যানিয়নে প্রকাশিত হয়। এই ভ্রমণে কয়েকজন প্রখ্যাত চিন্তাবিদদের সাথে সাক্ষাতের ফলে তার উদ্দীপনামূলক অভিজ্ঞতার সঞ্চার হয় এবং তিনি আন্তর্জাতিক বিষয়ে আগ্রহী হয়ে ওঠেন। আমেরিকায় শ্রমিকদের অবস্থা তাকে পীড়া দিত, এবং তিনি ভাবতেন পুঁজিবাদ ও কর্মক্ষেত্রে মেশিনারির ব্যবহার বেকারত্বের হার বাড়িয়ে দিবে। এই বিষয়গুলো তাকে নতুন একটি চলচ্চিত্রের প্রেক্ষাপট নির্মাণে প্রেরণা যোগায়।

চ্যাপলিন "মডার্ন টাইমস" চলচ্চিত্রটিকে "শ্রমশিল্প জীবনের নির্দিষ্ট কিছু অংশের ব্যঙ্গ" বলে ঘোষণা দেন। এটি মহামন্দা সময়কালের পটভূমিতে চিত্রায়িত হয়, যেখানে দ্য ট্রাম্প ও গডার্ড এই মন্দা কবলিতদের প্রতিনিধিত্ব করে। এটি নির্মাণে সময় লাগে সাড়ে দশ মাস। চ্যাপলিন সংলাপের ব্যবহারের কথা ভাবেন কিন্তু রিহার্সালের সময় এই ভাবনা পরিবর্তন করেন। কিন্তু পূর্বের চলচ্চিত্রের মত এতেও কোন সংলাপ ছাড়া সুরারোপ করেন। দ্য ট্রাম্প চরিত্রে চ্যাপলিনের একটি অস্পষ্ট শব্দযুক্ত গানে শুধু কিছু শব্দের ব্যবহার লক্ষ্য করা যায়। সঙ্গীত গ্রহণের পর ১৯৩৬ সালের ফেব্রুয়ারিতে ছবিটি মুক্তি দেওয়া হয়। তার ১৫ বছরের কর্মজীবনে এই চলচ্চিত্রে তিনি রাজনৈতিক ও সমাজ বাস্তবতা তুলে ধরেন। এই বিষয়গুলো গণমাধ্যমে আলোচিত হয়, যদিও চ্যাপলিন এই বিষয়টিকে তেমন গুরুত্ব দিতে চাননি। এই ছবিটি পূর্বের ছবিটি থেকে কম আয় করে এবং মিশ্র প্রতিক্রিয়া লাভ করে। অনেক দর্শক ছবিতে রাজনীতি নিয়ে আসা পছন্দ করেননি। ব্রিটিশ ফিল্ম ইনস্টিটিউট "মডার্ন টাইমস"কে চ্যাপলিনের "অন্যতম সেরা চলচ্চিত্র" বলে উল্লেখ করে, এবং ডেভিড রবিনসন বলেন এতে চলচ্চিত্র নির্মাতা "দৃশ্য কৌতুকাভিনয়ের স্রষ্টা হিসেবে তাঁর অতুলনীয় দক্ষতা" প্রদর্শন করেছেন।

"মডার্ন টাইমস" মুক্তির পর চ্যাপলিন গডার্ডকে নিয়ে দূর প্রাচ্যে ভ্রমণে যান। তারা তাদের সম্পর্কের বিষয়ে মুখ খোলতে নারাজ ছিলেন এবং তারা বিবাহিত ছিলেন কিনা সেটাও জানা যায়নি। পরবর্তীতে চ্যাপলিন জানান তারা এই ভ্রমণকালে ক্যান্টনে বিয়ে করেন। ১৯৩৮ সালে তাদের কাজের ব্যস্ততার কারণে একে অপরের কাছ থেকে দূরে সরে যেতে থাকেন, যদিও গডার্ড চ্যাপলিনের পরবর্তী চলচ্চিত্র "দ্য গ্রেট ডিক্টেটর"-এর প্রধান নারী ভূমিকায় অভিনয় করেন। গডার্ড ১৯৪২ সালে মেক্সিকোতে চ্যাপলিনের সাথে বিবাহ বিচ্ছেদের ঘোষণা দেন এবং কারণ হিসেবে তিনি অসামঞ্জস্যতা ও এক বছরের অধিক সময় ধরে দূরত্বের কথা উল্লেখ করেন।

সঠিক অনুচ্ছেদ শিরোনাম কোনটি?
titleA. ভ্রমণ, পলেট গডার্ড ও মডার্ন টাইমস
titleB. কিস্টোন স্টুডিওজ
titleC. শৈশব
titleD. কিশোর অভিনেতা
উত্তর: titleA
‘বীরাঙ্গনা: ওম্যান অব ওয়ার’ ফিলিজ ওজকানের পরিচালনায় এবং সামিনা লুৎফা ও লিজা গাজীর চিত্রনাট্যে নির্মিত হয়েছে।

এ নাটক নির্মাণে বীরাঙ্গনাদের অন্তর্মুখী অভিব্যক্তিকে বৈষয়িক অনুভূতিরূপে তুলে ধরে তাদের সকল গল্পকে ব্যবহার করা হয়েছে। তাদের অভিজ্ঞতা ছিল যুদ্ধকালীন ও যুদ্ধ-পরবর্তী সময়কালীন। এটি বীরাঙ্গনাদের ধর্ষণ, আটকানো, নির্যাতনের গল্পকে ঘিরে চিত্রিত। যুদ্ধকালীন যৌন নির্যাতনের শিকারে পরিণত নারীদেরকে তৎকালীন সরকারের সম্মাননা প্রদানের বিষয়ও এতে রয়েছে।

এতে বাংলা পল্লীগাঁথার অ্যানিমেশন ও ফ্ল্যাশব্যাকের ন্যায় মিশ্র মাধ্যম ব্যবহার করা হয়েছে। শেষদিকে বীরাঙ্গনা মহিলাদের ক্যামেরায় তাদের সরাসরি বক্তব্য ভিডিও ফুটেজে ধারন করে দীর্ঘসময় দেখানো হয়। এতে সম্মান হারানোর ন্যায় কলঙ্কজনক অধ্যায়ের ফলে তাদের সন্তানদের উপহাসের পাত্র হওয়াসহ শেষকৃত্যে কারও না আসার বিষয়ে দুঃশ্চিন্তাগ্রস্ততার কথা বলা হয়।

সঠিক অনুচ্ছেদ শিরোনাম কোনটি?
titleA. নির্মাণ
titleB. সম্মাননা
titleC. প্রতিক্রিয়া
titleD. মঞ্চায়ন
উত্তর: titleA
১৯২১-২২ সালে তিনি গান্ধীজীর অসহযোগ আন্দোলনে যোগ দেওয়ার কারণে কারাবরণ করেন। ১৯৩০-৩১ সালে আইন অমান্য আন্দোলনে নেতৃত দেন। এজন্য তাকে ছয় মাসের জেল খাটতে হয়েছিল। 'নিখিল ভারত মহিলা সমিতির' সভানেত্রী হিসেবে তার ভাষন উচ্চ প্রশংসিত হয়। ১৯৪৬ সালের দাঙ্গায় মুসলিম প্রধান অঞ্চল এন্টালি বাগানে নিজের বাড়িতে থেকে হিন্দু মুসলিম ঐক্যের প্রচার চালিয়েছিলেন। সে সময় তার বন্ধু-বান্ধব আত্নীয় পরিজন তাকে তিরস্কার করে কিন্তু তাতে তিনি সংকল্প হারান নি।

মোহিনী দেবী একদিকে স্বাধীনতা আন্দোলন এর পক্ষে কাজ করেছিলেন অন্যদিকে নারী শিক্ষা, নারী স্বাধীনতা, সমাজসংস্কারমূলক কাজ।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. জন্ম ও পরিবার
titleC. মৃত্যু
titleD. রাজনৈতিক জীবন
উত্তর: titleD
মে মাসে কেন্টের সদস্যরূপে প্রাক্তন প্রতিষ্ঠান অক্সফোর্ড বিশ্ববিদ্যালয়ের বিপক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় ডগলাস কারের। খেলায় তিনি সাত উইকেট পান। তন্মধ্যে প্রথম ইনিংসে ৫/৬৫ বোলিং পরিসংখ্যান দাঁড় করান। পরবর্তী খেলার সুযোগ আসে জুলাই মাসে। জেন্টলম্যানের সদস্যরূপে প্লেয়ার্সের বিপক্ষে দুই খেলায় অংশগ্রহণ করেন। আবারও তিনি সফলতার স্বাক্ষর রাখেন। চার ইনিংস মিলিয়ে পনেরো উইকেট দখল করেছিলেন তিনি। ডগলাস কার খুব দ্রুত নিজেকে কেন্টের স্থায়ী সদস্যে পরিণত করতে সক্ষম হন। আগস্টের দ্বিতীয় সপ্তাহের মধ্যেই প্রথম ছয় খেলায় ৪২ উইকেট পান। এরফলে ইংল্যান্ড দলে খেলার দাবীদার হন তিনি। প্লেয়ার্সের সদস্যরূপে জেন্টলম্যানের বিপক্ষে খেলায় আট উইকেট লাভ করেন। ফলশ্রুতিতে, ওভালের চূড়ান্ত টেস্টে খেলার জন্য আমন্ত্রণবার্তা পান।

১৯০৯ সালটি ডগলাস কারের পুরো প্রথম-শ্রেণীর খেলোয়াড়ী জীবনের সর্বাপেক্ষা সেরা সময় ছিল। ৯৫ উইকেট পেয়েছিলেন তিনি। তন্মধ্যে সমারসেটের বিপক্ষে ২৮.১ ওভার বোলিং করে ৮/৩৬ পান। এটিই তার সেরা বোলিং পরিসংখ্যান ছিল। তিন বছর বাদে গ্লুচেস্টারশায়ারের বিপক্ষে একই পরিসংখ্যান গড়েছিলেন। ১৯১০ সালে ৬০ উইকেট নিয়ে কেন্টের কাউন্টি চ্যাম্পিয়নশীপের শিরোপা বিজয়ে প্রভূতঃ ভূমিকা রাখেন। ফলশ্রুতিতে, উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ১৯১২ সালে মাত্র ১২.০১ গড়ে ৬১ উইকেট পেয়েছিলেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. আন্তর্জাতিক ক্রিকেট
titleC. অবসর
titleD. প্রথম-শ্রেণীর ক্রিকেট
উত্তর: titleD
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। ১৮৬৯ সালে মাদারীপুর ডিসপেনসারি প্রতিষ্ঠা করা হয়, সেই সময় মাদারীপুর মহকুমা বাকেরগঞ্জ জেলাধীন ছিল। তখন জনগনের চাঁদায় এ ডিসপেনসারি চালানো হোত। ১৯২১ সালে মাদারীপুর ডিসপেনসারি কে ৮ শয্যা বিশিষ্ট হাসপাতালে রুপান্তরিত করা হয়। ১৯৪৪ সালে ২২ শয্যা বিশিষ্ট এ হাসপাতালটিকে সরকারিকরণ করা হয়। বর্তমনে এ হাসপাতালটি ২৫০ শয্যা বিশিষ্ট। সরকারি হাসপাতালের সাথে সাথে ৪টি বেসরকারি হাসপাতাল, ১৪টি উপ-স্বাস্থ্য ও পরিবার কল্যাণ কেন্দ্র রয়েছে। এছাড়াও ৩৪টি কমিউনিটি ক্লিনিক রয়েছে। যক্ষায় আক্রান্ত রোগীদের চিকিৎসার জন্যে মাদারীপুর শহরে ১৯৬৫ সালে মাদারীপুর টিবি (বক্ষব্যাধি) ক্লিনিক প্রতিষ্ঠিত হয়।

সঠিক অনুচ্ছেদ শিরোনাম কোনটি?
titleA. সংস্কৃতি ও খেলাধুলা
titleB. অর্থনীতি
titleC. প্রশাসন
titleD. স্বাস্থ্য
উত্তর: titleD
লন্ডন স্ট্যানস্টেড বিমানবন্দরটির একটি প্রধান যাত্রীবাহী টার্মিনাল রয়েছে, স্ট্যানস্টেড মাউন্টফিটচেট গ্রামের কাছে। এখানে তিনটি যাত্রীবাহী উপগ্রহ ভবন রয়েছে, যেখানে প্রস্থান গেটগুলি অবস্থিত; একটি উপগ্রহ ভবন এয়ার ব্রিজের মাধ্যমে মূল টার্মিনালের সাথে সংযুক্ত এবং অন্য দুটি স্ট্যানস্টেড বিমানবন্দরের গণপরিবহন ব্যবস্থা পিপল মুভার দ্বারা সংযুক্ত।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবকাঠামো
titleC. সর্বশেষ উন্নয়ন
titleD. বিবরণ
উত্তর: titleD
১৮৬৮ সালে জানকীনাথ ঘোষালের সঙ্গে স্বর্ণকুমারী দেবীর বিবাহ হয়। জানকীনাথ ছিলেন নদিয়া জেলার এক জমিদার পরিবারের শিক্ষিত সন্তান। ঠাকুর পরিবার ছিল পিরালী থাকভুক্ত ব্রাহ্মণ। পিরালী ব্রাহ্মণ বংশের কন্যাকে বিবাহ করার জন্য জানকীনাথ পরিবারচ্যূত হয়েছিলেন। কিন্তু দৃঢ়চেতা জানকীনাথ ব্যবসা করে সাফল্য অর্জন করেন এবং নিজস্ব এক জমিদারি গড়ে তুলে "রাজা" উপাধি অর্জন করেন। তিনি ছিলেন একজন দিব্যজ্ঞানবাদী (থিওজফিস্ট) এবং ভারতীয় জাতীয় কংগ্রেসের অন্যতম প্রতিষ্ঠাতা তথা আদি যুগের সক্রিয় সদস্য।

জানকীনাথ ও স্বর্ণকুমারী দেবীর তিন সন্তান ছিলেন। এঁরা হলেন হিরন্ময়ী দেবী (১৮৭০ – ১৯২৫), জ্যোৎস্নানাথ ঘোষাল (১৮৭১ – ১৯৬২) ও সরলা দেবী চৌধুরাণী (১৮৭২ – ১৯৪৫)। জ্যোৎস্নানাথ ঘোষাল আইসিএস পরীক্ষায় উত্তীর্ণ হয়ে পশ্চিম ভারতে কর্মে বহাল হয়েছিলেন।

সঠিক অনুচ্ছেদ শিরোনাম কোনটি?
titleA. "ভারতী"
titleB. সখীসমিতি
titleC. রাজনৈতিক কর্মকাণ্ড
titleD. বিবাহ ও সন্তানসন্ততি
উত্তর: titleD
তার সবচেয়ে জনপ্রিয় দীর্ঘ পঙ্‌ক্তিগুলোর মধ্যে অন্যতম "ইয়োলার-অগুলার (রাস্তা-পুত্র) "আলজেরিয়ার স্বাধীনতা সংগ্রাম এবং আজারবাইজানের সর্বশ্রেষ্ঠ সুরকার উযেইর হাসিবেয়লিকে উত্‌সর্গ করা হয়। তার অনেক কাব্যেই রাজনৈতিক পট রয়েছে যেগুলো ইউএসএসআর এর পশ্চিমা শত্রুদের অপ্রতুলতা সত্ত্বেও গৃহ সমস্যার অনুনাদের ব্যাপারে মানুষের মনে সমালোচনার মনোভাব তৈরী করে। একইভাবে "ল্যাটিন লিলি ("ল্যাটিন ভাষা, ১৯৬৭), রচিত হয়েছিল মরক্কো দর্শনের সময় মরোক্কর স্থানীয় বাসিন্দা যেমন- আযেরি, এউএসএসআর এর মানুষদের কীভাবে মাতৃভাষা ছেড়ে অন্য এক ভাষা (আরবি'র পরিবর্তে ফ্রেঞ্চ) ব্যবহার করতে জোর করা হয় তার পতিক্রিয়া হিসেবে। "ল্যাটিন ডিলি  "ভাগ্যের পরিহাসকে তুলে ধরেছে এই বিষয়ে যে- ল্যাটিন ভাষা বর্তমান কোনো সংস্কৃতির অংশ না হওয়া সত্ত্বেও এটি  এটি বিশ্বব্যাপী ব্যাপকভাবে ব্যবহৃত হচ্ছে। এই কারণে ভাহাবযাদেহ কেজিবি এর সাথে সমস্যায় জড়িয়ে পড়তে যাচ্ছিল কিন্তু এটা প্রমাণ করা সম্ভব হয়নি যে এই কবিতাটি মরোক্কর না বরং আজারবাইজানি ( তার দাবি অনুযায়ী)।  একইভাবে, ১৯৭২ সালে তার কবিতা "ডওন -"শান্তিবাদী" "বিজ্ঞানী লিনাস পলিং এর উপর যুক্তরাষ্ট্র আমেরিকা'র ম্যাকার্থী-যুগের আক্রমণের বিষয়ে লেখা হয় যা সোভিয়েত ইউনিয়নের বিকৃত রাজনীতিকে পরোক্ষভাবে প্রতিফলিত করে।   

তার অন্যান্য জনপ্রিয় কাব্যকর্মঃ 

সঠিক অনুচ্ছেদ শিরোনাম কোনটি?
titleA. কাব্য এবং দীর্ঘ পঙ্‌ক্তি
titleB. রাজনৈতিক ও শিক্ষা জীবন
titleC. সাহিত্য জীবন
titleD. অনুবাদ
উত্তর: titleA
গোড়ালি প্রতিস্থাপন, আর্থ্রোপ্লাস্টি প্রয়োজন এমন রোগীদের পছন্দের চিকিৎসা হয়ে উঠছে যা আর্থ্রোডিসিসের প্রচলিত ব্যবহারের বিকল্প হিসেবে গণ্য। আর্থ্রোডিসিসের সাথে গোড়ালি প্রতিস্থাপনের মূল পার্থক্য হল এক্ষেত্রে গোড়ালিকে প্রতিস্থাপনের মাধ্যমে নড়নক্ষমতার পরিসীমা পুনরুদ্ধারে গুরুত্ব দেয়া হয়। তবে, আর্থ্রোডিসেস শ্রেষ্ঠত্ব কেবল নির্দিষ্ট কিছু বিচ্ছিন্ন গিরার ক্ষেত্রেই দেখা গেছে। 

সঠিক অনুচ্ছেদ শিরোনাম কোনটি?
titleA. নিতম্ব
titleB. কাঁধ
titleC. গোড়ালি
titleD. উপকরণ
উত্তর: titleC